[{"text_idx": "#000002", "text": "Mae 'ymosodiad rhywiol' yn derm sy'n ymdrin ag amrywiaeth o droseddau. Mae'r ymadrodd yn ymdrin ag unrhyw gyffyrddiad diangen (fel gropio neu gusanu), ynghyd ag ymosodiadau difrifol iawn fel treisio.Yn o\u0302l adroddiad Revolt Sexual Violence at University:\u2022 Gropio a chyffwrdd digroeso/diangen mewn modd rhywiol yw'r math mwyaf cyffredin o ymosodiad rhywiol.\u2022 Gwnaethpwyd i 39% o'r myfyrwyr yr ymosodwyd arnynt yn rhywiol neu y cawsant eu haflonyddu deimlo'n gyfrifol am y digwyddiadau.\u2022 Dim ond 6% o'r myfyrwyr a adroddodd y digwyddiad wrth yr heddlu neu eu prifysgol.\u2022 Dywedodd y rhai na wnaethant adrodd am y troseddau rhywiol i'w prifysgol na wnaethant hynny oherwydd: nid oeddent yn credu ei fod yn ddigon difrifol (56%), roeddent yn teimlo gormod o gywilydd (35%), nid oeddent yn gwybod sut i lunio adroddiad (29%).Mae unrhyw ddigwyddiadau o ymosod ac aflonyddu yn ddifrifol ac yn werth eu hadrodd. Cofiwch, os nad eich dewis chi ydyw, nid ydych wedi rhoi cydsyniad."}, {"text_idx": "#000003", "text": "Mae cod ymddygiad myfyrwyr y Brifysgol yn diffinio camymddwyn rhywiol fel unrhyw ymddygiad digroeso o natur rywiol a gyflawnir heb gydsyniad, trwy rym, bygwth neu orfodaeth. Mae'n cynnwys treisio, ceisio treisio, ymosodiad rhywiol, aflonyddu rhywiol, amlygiad anweddus, cam-drin rhywiol ar sail delwedd neu \u201cPornograffi Dial\u201d fel y'i gelwir, a stelcio. Mae'n cynnwys camymddwyn rhywiol ar-lein, megis sextortion pan fydd rhywun yn bygwth rhannu eich cynnwys preifat a rhywiol ar-lein oni bai eich bod yn cwrdd a\u0302'u gofynion."}, {"text_idx": "#000004", "text": "Os ydych yn wynebu risg uniongyrchol, ffoniwch y gwasanaethau brys ar 999 neu ffoniwch y Llinell Gymorth Live Fear Free 0808 8010 800.Os ydych chi neu rywun rydych chi'n ei adnabod wedi profi ymosodiad rhywiol neu aflonyddu, mae yna lawer o ffyrdd y gallwch chi roi gwybod i'r heddlu amdano.Efallai y byddai'n well gennych adrodd trwy'r Brifysgol. Ystyrir digwyddiad, fel ymosodiad neu aflonyddu, yn gamymddwyn ac mae'n torri'r Cod Ymddygiad Myfyrwyr, y mae pob myfyriwr yn cytuno iddo wrth ymuno a\u0302'r Brifysgol. I adrodd am ddigwyddiad, dylech lenwi'r ffurflen hon:- Cam 2 Ffurflen Honiad Camymddwyn Myfyrwyr CYMRAEG/SAESNEGMae canllawiau ar sut i lenwi'r ffurflen hon ar gael:- Canllawiau CYMRAEG/SAESNEGAr o\u0302l ei chwblhau, dylid anfon y ffurflen hon ac unrhyw dystiolaeth ategol at Gwaith Achos Myfyrwyr yn [email protected]Os oes gennych unrhyw gwestiynau neu bryderon ynghylch adrodd, cysylltwch a\u0302'r ti\u0302m gwaith achos myfyrwyr."}, {"text_idx": "#000005", "text": "Pa gefnogaeth sydd ar gael?"}, {"text_idx": "#000006", "text": "Mae Gwasanaeth Lles y Brifysgol yn darparu lle i drafod digwyddiadau o niwed yn ddiogel a gallant eich cyfeirio at gymorth arbenigol."}, {"text_idx": "#000007", "text": "Mae pawb yn ymateb yn wahanol i brofiad rhywiol anghydsyniol, nid oes unrhyw ffordd gywir nac anghywir i ymateb. Mae gwella ac ymdopi yn edrych yn wahanol i bawb ond nid yw hi byth yn rhy hwyr i ofyn am gefnogaeth:"}, {"text_idx": "#000009", "text": "Nod Safer Students yw darparu cyngor atal troseddau, diogelwch a chyngor cyffredinol i holl fyfyrwyr y Brifysgol ledled De Cymru."}]